
PANEVĖŽIO MIESTO SAVIVALDYBĖS TARYBA

SPRENDIMAS

DĖL SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS RENGIMO, VYKDYMO IR KONTROLĖS TVARKOS APRAŠO IR PARAIŠKOS FINANSUOTI APLINKOS APSAUGOS PRIEMONĘ IŠ APLINKOS APSAUGOS RĖMIMO SPECIALIOSIOS PROGRAMOS LĖŠŲ FORMOS PATVIRTINIMO
2011 m. rugsėjo 29 d. Nr. 1-9-9
Panevėžys

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832; 2008, Nr. 113-4290) 16 straipsnio 2 dalies 26 punktu, Panevėžio miesto savivaldybės taryba  nusprendžia:

Patvirtinti pridedamus:

1. Panevėžio miesto savivaldybės aplinkos apsaugos rėmimo specialiosios programos rengimo, vykdymo ir kontrolės tvarkos aprašą. 

2. Paraiškos finansuoti aplinkos apsaugos priemonę iš Panevėžio miesto savivaldybės aplinkos apsaugos rėmimo specialiosios programos lėšų formą. 

Savivaldybės meras         



Povilas Vadopolas
PATVIRTINTA

Panevėžio miesto savivaldybės tarybos

2011 m. rugsėjo 29 d.sprendimu Nr. 1-9-9
Panevėžio MIESTO Savivaldybės aplinkos apsaugos rėmimo specialiosios programos RENGIMO, VYKDYMO IR KONTROLĖS 
tvarkos aprašas

I. BENDROSIOS NUOSTATOS

1. Panevėžio miesto savivaldybės aplinkos apsaugos rėmimo specialiosios programos rengimo, vykdymo ir kontrolės tvarkos aprašo (toliau – aprašas) tikslas – nustatyti Panevėžio miesto savivaldybės aplinkos apsaugos rėmimo specialiosios programos (toliau – Specialioji programa)  rengimo, vykdymo ir kontrolės procedūras, veiklos ir atsakomybės sritis rengiant Specialiosios programos priemonių sąmatos projektą ir užtikrinant tikslinį programos lėšų panaudojimą.
II. PARAIŠKŲ PRIĖMIMAS

2. Paraiškas finansuoti Lietuvos Respublikos savivaldybių aplinkos apsaugos rėmimo specialiosios programos įstatymo (Žin., 2003, Nr. 61-2760) 4 straipsnyje ir Savivaldybių aplinkos apsaugos rėmimo specialiosios programos lėšų naudojimo rekomendacijose (www.am.lt/aplinkosauginiai mokesčiai/savivaldybių aplinkos apsaugos rėmimo specialioji programa (http://www.am.lt/VI/index.php#r/1418)) numatytas priemones gali teikti Panevėžio miesto savivaldybės administracijos skyriai, visuomeninės organizacijos, viešosios įstaigos, mokslo ir švietimo įstaigos, kiti fiziniai ir juridiniai asmenys (toliau – pareiškėjas).

3. Informacija apie paraiškų teikimą skelbiama viešai vietinėse informavimo priemonėse, Panevėžio miesto savivaldybės interneto tinklalapyje (www.panevezys.lt). Skelbime nurodomas paraiškų pateikimo laikas ir tvarka.

4. Visos Savivaldybės administracijos Ekologijos skyriui pateiktos paraiškos turi būti nustatyta tvarka užregistruotos Savivaldybės administracijos kanceliarijoje, neatsižvelgiant į tai, ar paraiškoje įvardytos priemonės bus finansuojamos, naudojant Specialiosios programos lėšas, ar ne. Elektroninė paraiškos forma turi būti atsiųsta Ekologijos skyriui elektroniniu paštu aplinka@panevezys.lt.

5. Paraiškoje be įprastų rekvizitų (pavadinimas, adresas, telefonas, faksas, pareigos, vardas ir pavardė, parašas, antspaudas) turi būti:

5.1. aiškiai įvardyta ir aprašyta priemonė, kuriai įgyvendinti (įsigyti) būtinas finansavimas (įgyvendinimo vieta, ar numatyti kiti finansavimo šaltiniai);

5.2. nurodytas lėšų poreikis (lokalinė darbų sąmata ar preliminarus apskaičiavimas);

5.3. jei turima, pridėti finansavimui suteikti papildomi dokumentai (rekomendacijos, posėdžių protokolų, Tarybos sprendimų kopijos ir kt.), susiję su priemonių įgyvendinimu.

6. Paraiškos, gautos iki einamųjų metų pabaigos, svarstomos kitų metų pradžioje iki sudarant ir patvirtinant Specialiosios programos priemonių sąmatą. Vėliau pateiktos paraiškos taip pat svarstomos, tačiau finansavimas skiriamas tik tuo atveju, jei priemonę būtina nedelsiant įgyvendinti. Tuomet koreguojama Specialiosios programos priemonių sąmata ir jos projektas  teikiamas tvirtinti savivaldybės Tarybai.

7. Paraiškos dėl lėšų skyrimo Lietuvos Respublikos medžioklės įstatyme numatytoms priemonėms, kurios pagal Lietuvos Respublikos savivaldybės aplinkos apsaugos rėmimo specialiosios programos įstatymą gali būti finansuojamos šios programos lėšomis, nepriimamos ir nefinansuojamos, nes mieste nėra medžioklės plotų ir nerenkami mokesčiai (už medžiojamųjų gyvūnų išteklių naudojimą), kurie būtų naudojami finansiškai remti miško sklypų, kuriuose medžioklė nėra uždrausta, savininkus. 

8. Paraiškos finansuoti aplinkosaugos švietimo projektus teikiamos vadovaujantis Panevėžio miesto savivaldybės tarybos sprendimu patvirtintomis Panevėžio miesto savivaldybės aplinkosaugos švietimo projektų rengimo, finansavimo ir kontrolės taisyklėmis.

III. PARAIŠKŲ VERTINIMAS
9. Paraiškas svarsto Ekologijos skyrius dalyvaujant pareiškėjams.

10. Paraiškos finansuoti aplinkosaugos švietimo projektus svarstomos ir vertinamos pagal aprašo 8 punktą.

11. Paraiškos, neatitinkančios Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio ir Savivaldybių aplinkos apsaugos rėmimo specialiosios programos lėšų naudojimo rekomendacijų, nevertinamos. Apie tai informuojamas paraiškos teikėjas.

12. Paraiškos vertinamos:

12.1. nustatant, ar prašomos finansuoti priemonės atitinka bendrąsias Specialiosios programos finansavimo sąlygas, t. y. Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio ir Savivaldybių aplinkos apsaugos rėmimo specialiosios programos lėšų naudojimo rekomendacijų nustatytus lėšų panaudojimo principus (ar įgyvendinta priemonė kompensuos aplinkai daromą žalą, ar bus pašalintas teršimo židinys, ar išvengiamas neigiamas poveikis aplinkai ir t. t.);

12.2. atsižvelgiant į Panevėžio miesto plėtros strateginį planą, Savivaldybės investicijų programą, savivaldybės Tarybos sprendimus, administracijos direktoriaus įsakymus ir kitus teisės aktus, reglamentuojančius aplinkos apsaugą.

IV. SPECIALIOSIOS PROGRAMOS PRIEMONIŲ SĄMATOS RENGIMAS IR TVIRTINIMAS

13. Apsvarstytos ir visus vertinimo kriterijus atitinkančios paraiškos įtraukiamos į Ekologijos skyriaus rengiamą Specialiosios programos lėšų panaudojimo sąmatos projektą.

14. Rengiant sąmatos projektą, Specialiosios programos lėšos paskirstomos atskiriems išlaidų straipsniams taip:

14.1. Savivaldybės visuomenės sveikatos rėmimo specialiajai programai skiriama 20 procentų Specialiosios programos lėšų dalis, kuri apskaičiuojama nuo planuojamų įplaukų einamaisiais metais. Einamaisiais biudžetiniais metais nepanaudotos lėšos (likutis) neperskirstomos ir naudojamos kitiems metams numatytoms aplinkosaugos priemonėms finansuoti (t. y. pagal tuos įstatymo punktus, pagal kuriuos buvo planuotos panaudoti praėjusių metų sąmatoje).

14.2. Aplinkos kokybės gerinimo ir apsaugos priemonėms, atliekų tvarkymo infrastruktūros plėtros priemonėms, atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms, aplinkos monitoringo, prevencinėms, aplinkos atkūrimo priemonėms, visuomenės švietimui ir mokymui aplinkosaugos klausimais, želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo, inventorizacijos priemonėms skiriama 80 procentų Specialiosios programos lėšų dalis, kuri apskaičiuojama nuo planuojamų įplaukų einamaisiais metais.

15. Einamųjų metų Specialiosios programos sąmatos projektas teikiamas derinti Ekologijos skyrių kuruojančiam Savivaldybės administracijos direktoriaus pavaduotojui. Specialiosios programos sąmata teikiama svarstyti ir tvirtinti savivaldybės Tarybai ne vėliau kaip iki einamųjų metų kovo 1 dienos.

16. Specialiosios programos sąmata, esant būtinumui, per metus gali būti tikslinama. Patikslintos Specialiosios programos sąmatos projektas teikiamas svarstyti ir tvirtinti savivaldybės Tarybai.

V. SPECIALIOSIOS PROGRAMOS PRIEMONIŲ VYKDYMAS IR KONTROLĖ

17. Savivaldybės Tarybai patvirtinus Specialiosios programos priemonių sąmatą, Savivaldybės administracijos direktoriaus įsakymu pavedama atitinkamiems administracijos skyriams vykdyti Specialiosios programos priemonių užsakovo funkcijas. 

18. Užsakovo funkcijas vykdantys Savivaldybės administracijos skyriai rengia sutarties projektus, vadovaudamiesi savivaldybės Tarybos sprendimu patvirtintu Panevėžio miesto savivaldybės sutarčių, susitarimų sudarymo ir pasirašymo tvarkos aprašu. 

19. Vykdydami savivaldybės Tarybos patvirtintoje Specialiojoje programoje numatytų aplinkosaugos priemonių užsakovo funkcijas, Savivaldybės administracijos skyriai inicijuoja viešųjų pirkimų procedūras pagal Viešųjų pirkimų įstatymą arba Savivaldybės administracijos direktoriaus įsakymu patvirtintas Panevėžio miesto savivaldybės administracijos supaprastintų viešųjų pirkimų taisykles. Sudaro pirkimo ir pardavimo, paslaugų teikimo, rangos sutartis su prekių tiekėju, paslaugų teikėju arba darbų rangovu. Sutartis pasirašo Savivaldybės administracijos direktorius.

20. Atrinkus konkurso būdu projektus, pasirašomos finansavimo sutartys (jas pasirašo Savivaldybės administracijos direktorius) ir vykdoma jų kontrolė pagal savivaldybės Tarybos patvirtintas Panevėžio miesto savivaldybės aplinkosaugos švietimo projektų rengimo, finansavimo ir kontrolės taisykles. 

21. Autorinė (autorinė gretutinė ir kūrinių užsakymo) sutartis sudaroma su Lietuvos Respublikos autorių teisių ir gretutinių teisių 1999 m. gegužės 18 d. įstatyme Nr. VIII-1185 (Žin., 1999, Nr. 50-1598) nurodytais autorių teisių subjektais ir atlikėjais dėl autorių teisių objekto užsakymo arba atlikimo. Sutartyje turi būti nurodytos minimo įstatymo 40 straipsnyje išdėstytos sąlygos. Sutartį pasirašo Savivaldybės administracijos direktorius.

22. Už sutarties vykdymo kontrolę, išskyrus finansinius įsipareigojimus, atsakingas asmuo, rengęs sutarties projektą.

23. Vykdant sutartyse numatytų darbų ar paslaugų kontrolę, pasirašomi darbų atlikimo, paslaugų suteikimo aktai.

24. Darbų, paslaugų ir kūrinių  perdavimo ir priėmimo aktus, materialinių vertybių nurašymo aktus pasirašo Savivaldybės administracijos direktoriaus įsakymu sudarytos komisijos. Juos tvirtina Savivaldybės administracijos direktorius.

25. Ekologijos skyrius vykdo einamąją finansų kontrolę, derindamas priemonių vykdytojų pateiktas sąskaitas, kad jos atitiktų savivaldybės Tarybos patvirtintoje Specialiosios programos priemonių sąmatoje skirtas lėšas numatytai priemonei finansuoti. Sąskaitos kartu su pasirašytais darbų atlikimo ar paslaugų suteikimo aktais pateikiamos Savivaldybės administracijos Buhalterinės apskaitos skyriui.

26. Specialiosios programos lėšas perveda ir jų apskaitą tvarko Buhalterinės apskaitos skyrius.

27. Aplinkosaugos lėšos priemonių vykdytojams pervedamos vadovaujantis Lietuvos Respublikos biudžeto sandaros įstatymu, Buhalterinės apskaitos įstatymu, Biudžetinių įstaigų buhalterinės apskaitos organizavimo taisyklėmis, Panevėžio miesto savivaldybės administracijos finansų kontrolės taisyklėmis.

VI. Specialiosios programos priemonių vykdymo ataskaitų

rengimas ir tvirtinimas

28. Ekologijos skyrius, vadovaudamasis Lietuvos Respublikos aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos pasaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, rengia Specialiosios programos priemonių vykdymo metinę ataskaitą ir teikia tvirtinti savivaldybės Tarybai.

29. Ekologijos skyrius savivaldybės Tarybos patvirtintą Specialiosios programos priemonių vykdymo metinę ataskaitą kartu su Tarybos sprendimo kopija pateikia Panevėžio regiono aplinkos apsaugos departamentui iki kovo 1 dienos. 

______________

Forma patvirtinta 
Panevėžio miesto savivaldybės tarybos 
2011 m. rugsėjo 29 d. sprendimu Nr. 1-9-9
PARAIŠKA

FINANSUOTI aplinkos APSaugos PRIEMONĘ IŠ PANEVĖŽIO MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 20__ M. LĖŠŲ

1. Informacija apie pareiškėją

Įstaigos, organizacijos pavadinimas


           Vardas ir pavardė____________________________________________________________

                                                (pildoma, jei paraišką teikia fizinis asmuo)
Adresas:


Telefonas, faksas, el. paštas


Įstaigos, organizacijos vadovo vardas ir pavardė


Adresas, telefonas


2. Informacija apie norimą vykdyti priemonę

2.1. Aplinkos kokybės gerinimo ir apsaugos priemonės


(aiškiai įvardyta ir aprašyta priemonė, kuriai įgyvendinti būtinas finansavimas)

2.2. Atliekų tvarkymo infrastruktūros plėtros priemonės


(aiškiai įvardyta ir aprašyta priemonė, kuriai įgyvendinti būtinas finansavimas)

2.3. Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės
 

(aiškiai įvardyta ir aprašyta priemonė, kuriai įgyvendinti būtinas finansavimas)

2.4. Aplinkos monitoringo, prevencinės, aplinkos atkūrimo priemonės


(aiškiai įvardyta ir aprašyta priemonė, kuriai įgyvendinti būtinas finansavimas)

2.5. Visuomenės švietimo ir mokymo aplinkosaugos klausimais priemonės


(aiškiai įvardyta ir aprašyta priemonė, kuriai įgyvendinti būtinas finansavimas)

2.6. Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės


(aiškiai įvardyta ir aprašyta priemonė, kuriai įgyvendinti būtinas finansavimas)

3. Priemonės įgyvendinimo parengtumas (atlikti parengiamieji darbai)

	Parengiamojo darbo pavadinimas
	Būklė (atlikta/ šiuo metu atliekama; atlikimo metai)

	(pvz., galimybių studija, techninis projektas ar pan.)
	

	
	


Pastaba. Jei turite nurodytus dokumentus, jų kopijas pridėkite prie paraiškos.
4. Lėšų poreikis (lokalinė darbų sąmata ar preliminarus apskaičiavimas)



________________________________

________________________________________________________________________________________________________________________________________________________________

______________________
__________________________


 (parašas)
 (vardas ir pavardė)

______________


